b'\n_START_ARTICLE_\nKuninkaantie\n_START_PARAGRAPH_\nKuninkaantie (ruots. Kungsv\xc3\xa4gen) on vanha postireitti Norjan Bergenist\xc3\xa4 Atlantin rannikolta Oslon ja Tukholman kautta Maarianhaminaan, edelleen Saaristomeren kautta Turkuun ja Etel\xc3\xa4-Suomen halki Viipuriin ja Suomenlahden perukkaan Pietariin asti. Suomessa tien osuutta Turusta Viipuriin on vanhastaan nimitetty Suureksi Rantatieksi tai Aliseksi Viipurintieksi. Tie on valtakunnallisesti merkitt\xc3\xa4v\xc3\xa4 rakennettu kulttuuriymp\xc3\xa4rist\xc3\xb6. Turun ja Tukholman v\xc3\xa4list\xc3\xa4 osuutta taas kutsutaan Suureksi Postitieksi.\n_START_SECTION_\nHollikyyditysj\xc3\xa4rjestelm\xc3\xa4\n_START_PARAGRAPH_\nKruunun perustama hollikyyditysj\xc3\xa4rjestelm\xc3\xa4 1734 yhdisti valtakunnan kuninkaantiell\xc3\xa4. Majatalojen ja kestikievareiden teht\xc3\xa4v\xc3\xa4ksi oli m\xc3\xa4\xc3\xa4r\xc3\xa4tty majoituksen ja yll\xc3\xa4pidon lis\xc3\xa4ksi postin ja asiakkaiden kyyditt\xc3\xa4minen seuraavaan majataloon. Kun hevoset eiv\xc3\xa4t riitt\xc3\xa4neet, maatilat velvoitettiin toimittamaan miehi\xc3\xa4 ja hevosia kievareihin. Sen ajan lain mukaan kaikki ne vieraat, jotka pystyiv\xc3\xa4t maksamaan y\xc3\xb6pymisest\xc3\xa4\xc3\xa4n, oli pakko ottaa vastaan. Kestikievareita tuli olla tienvarsilla kahden peninkulman (noin 20\xc2\xa0km) v\xc3\xa4lein ja ne muodostivat verkoston. Talvisin kestikievarien k\xc3\xa4ytt\xc3\xa4m\xc3\xa4t tiet merkittiin havuilla. Kun valtio lopetti majataloilta kestitysvaatimukset, luovuttiin yleisesti koko maassa majatalo-nimikkeest\xc3\xa4 ja tilalle tulivat matkustajakodit. Kuninkaantien varrella voi edelleenkin poiketa joihinkin viel\xc3\xa4 toiminnassa olevaan matkustajakotiin tai kievarimuseoon.\n_START_SECTION_\nKuninkaantiet yhdistiv\xc3\xa4t valtakuntaa\n_START_PARAGRAPH_\nTiet\xc3\xa4 ovat 1300-luvulta saakka kulkeneet kuninkaat ja heid\xc3\xa4n kuriirinsa, piispat ja porvarit, taiteilijat ja armeijat. Tie on yhdist\xc3\xa4nyt Ruotsin suurvallan l\xc3\xa4ntiset ja it\xc3\xa4iset alueet toisiinsa. Tien varrelle syntyi kartanoita, maatiloja, majataloja, krouveja ja kestikievareita, jotka majoittivat ja kestitsiv\xc3\xa4t Kuninkaantien kulkijoita. Aatelissukujen kartanolinnoissa y\xc3\xb6pyiv\xc3\xa4t niin Ruotsin kuninkaat kuin Ven\xc3\xa4j\xc3\xa4n tsaaritkin.\n_START_SECTION_\nAlkuper\xc3\xa4isen Rantatien linjaus\n_START_PARAGRAPH_\nAlkuper\xc3\xa4isen Suuren rantatien linjaus on viel\xc3\xa4 osittain k\xc3\xa4yt\xc3\xb6ss\xc3\xa4, mutta vain harvoissa kohdissa nykyiset valtatiet en\xc3\xa4\xc3\xa4 kulkevat vanhan tielinjauksen kohdalla. Jotkin osuudet Rantatiest\xc3\xa4 on nykyisin luokiteltu seututeiksi, toiset yhdys- tai paikallisteiksi, mutta paikoitellen vanha tielinjaus on kokonaan katkaistu. Joillakin osuuksilla vanha Rantatien reitti on edelleen k\xc3\xa4yt\xc3\xb6ss\xc3\xa4, mutta matkailussa Kuninkaantieksi on merkitty uudempi, jopa 1900-luvun lopulta per\xc3\xa4isin oleva tielinjaus, koska matkailuliikennett\xc3\xa4 ei voida ohjata yksityisteille._NEWLINE_Museotieksi on otettu kaksi osuutta Suuresta Rantatiest\xc3\xa4: Fagervikintie ja Tallim\xc3\xa4ki\xe2\x80\x93Virojoki-tie. Museosillat Rantatien vanhalla linjauksella ovat Halikon vanha silta, Espoon kartanon S\xc3\xa5gbron silta, Savukosken silta ja Salmen silta.\n_START_SECTION_\nMatkailun tavaramerkki\n_START_PARAGRAPH_\nSuomen matkailumarkkinoinnissa tie alkaa Turusta. Tie on ollut merkitty ruskein kilvin, joissa on ollut kultaisen kruunun kuva sek\xc3\xa4 suuremmissa kilviss\xc3\xa4 my\xc3\xb6s teksti Kuninkaantie. Karjaalta it\xc3\xa4\xc3\xa4n, Kirkkonummelle, tie haarautuu kulkemaan sek\xc3\xa4 Inkoon ett\xc3\xa4 Siuntion kautta. Kuninkaantie on matkailutien\xc3\xa4 rekister\xc3\xb6ity tavaramerkki, jonka omistaja Uudenmaan liitto on ollut vastuussa my\xc3\xb6s Kuninkaantie-kilvist\xc3\xa4 koko reitill\xc3\xa4 Turusta Virolahdelle. Syksyll\xc3\xa4 2016 liitto p\xc3\xa4\xc3\xa4tti poistattaa kaikki kilvet kustannussyist\xc3\xa4.\n_START_SECTION_\nTurusta Karjaalle\n_START_PARAGRAPH_\nTurussa Kuninkaantie alkaa vanhan raatihuoneen nurkalta. Sielt\xc3\xa4 se jatkuu reitti\xc3\xa4 _NEWLINE_Karjakatu - Karjatulli - Ry\xc3\xb6v\xc3\xa4rinvaha (kive\xc3\xa4 siirretty 14.5m) - Piispanristi ei tiess\xc3\xa4 kiinni - Nykytien pohjoispuolella Viipurintie - Nykytien etel\xc3\xa4puolella Tuorlantie ja kartano - Turku-Viipuritiet\xc3\xa4 p\xc3\xa4tk\xc3\xa4 ja nykytien yli Runkoon - Vanha Viipurintie - Rungon kestikievari - Vanha kivisilta ennen rautatiet\xc3\xa4 - Rungontie - Hadvalantie - Piikki\xc3\xb6n kirkko - Makarlantie - Vanha Makarlantie - Tammisilta (Arrois) - Paimiontie - Vuohim\xc3\xa4entie - Veikkarintie - Moisio - Vanha turuntie - Paimionjoki - Sillankorvan talo - Pappila tien pohjoispuolella - Vistantie - Paimion kirkko Vistan kyl\xc3\xa4ss\xc3\xa4 - Pakurlan ja Rekottilan kyl\xc3\xa4t Vistan tien varrella - Kevolantie - Kevolan kyl\xc3\xa4 - Pitk\xc3\xa4portaantie - Anttilan kyl\xc3\xa4 - Turuntie 2351 - Silvolan kyl\xc3\xa4 - Hajalan kyl\xc3\xa4 (Tr\xc3\xb6mperin kestikievarimuseo) - H\xc3\xa4nt\xc3\xa4l\xc3\xa4n kestikievari (H\xc3\xa4nt\xc3\xa4l\xc3\xa4ntien risteys) - Tunilan tila - Rikalan kyl\xc3\xa4 - Halikonjoki - Halikon kirkko - 200m kirkosta Majalan kestikievari - Halikontie - Mariankatu - Turuntie - Kestikievari - Salonjoki - Horninkatu - Havunkatu - Usekelankirkkotie - Hakostaron muinaislinna ja kestikievari - Hakostaron katu - Ylh\xc3\xa4istentie - Perni\xc3\xb6ntie (52) - Pohjankyl\xc3\xa4 - Yliskyl\xc3\xa4 (\xc3\x96verby) - Salontie - H\xc3\xa4meenkyl\xc3\xa4 - Perni\xc3\xb6n joki - Perni\xc3\xb6n kirkko ja pappila - Haarlan kartano ja kestikievari - Lupajantie - Alhom\xc3\xa4entie - Latokartanontie - Latokartano (Kuninkaankartano) - Kiskonjoki (Silta h\xc3\xa4vinnyt) - Maakuntarajasta vasemmalle Hultan kyl\xc3\xa4 - Svenskby - V\xc3\xa4stank\xc3\xa4r - Olsb\xc3\xb6lentie - Olsb\xc3\xb6len kartano - Vikstrandintie - Kuninkaantie (111) - Lill-Vik - Undermalm - Fastarby - Svedjekulla - Persb\xc3\xb6len kyl\xc3\xa4 - Skitinb\xc3\xa4ck (Nyg\xc3\xa5rd) - Bj\xc3\xb6rsby - Vanha Turuntie - Klaus Flemingin kivi - Pohjan vanha lukkarintalo - Pohjan kirkko - Pohjan kuru - Billn\xc3\xa4sin puistotie - Skaffwestan koski = Skawastadhe (Pinjainen) - Vasarasep\xc3\xa4ntie - Maasilta - Krogg\xc3\xa5rd.\n_START_SECTION_\nEtel\xc3\xa4inen haara\n_START_PARAGRAPH_\nT\xc3\xb6rvessillantie(1103) - Grabbacka - Fagern\xc3\xa4s (risteys Raaseporiin) - Fagervikintie (1050) - Fagervikin ruukki - Inkoon kirkko - (Suurkirkontie) - Dalsby - Hofg\xc3\xa5rdin s\xc3\xa4teri - \xc3\x96sterkulla - Innanb\xc3\xa4ck - (tie 51) - Stubb\xc3\xb6le - Pr\xc3\xa5lsbacka - Furuborgintie - Degerbyn kirkko - Billskog (kestikievari) - Sunnanvik - L\xc3\xa4ntinen kuninkaantie.\n_START_SECTION_\nPohjoinen haara\n_START_PARAGRAPH_\nSann\xc3\xa4sintie - Mj\xc3\xb6lbolsta (Nyby) - Sann\xc3\xa4s - H\xc3\xb6gbenin kartano - (25) - Mustion-Inkoon tien risteys - Kirkniemen kartano - 25\xe2\x80\x93112 risteyksen kohdalla vanha tielinja on 25-tien pohjoispuolella nimell\xc3\xa4 Kuninkaantie - Kyrkstadin risti - Lappersintie - Kockis - G\xc3\xa5rdskulla - Gr\xc3\xb6nkulla - V\xc3\xa4sterby - Bollstad - Sjundbyn kartano - Sunnanvik.\n_START_SECTION_\nL\xc3\xa4ntinen kuninkaantie Kirkkonummella\n_START_PARAGRAPH_\nSk\xc3\xb6ldvikin kartano - R\xc3\xa5n\xc3\xa4sin kartano - Pikkalan silta - It\xc3\xa4inen kuninkaantie - F\xc3\xa5gelvik - B\xc3\xb6le - \xc3\x96verbyn kartano ja kestikievari - Ragvaldsin tila - Kuninkaantie - Kirkon etel\xc3\xa4puolelta - Kirkkotallintie - Korkkullan nimismiestalo - Vanha rantatie - Jolkbyn m\xc3\xa4et - Jorvas - Sundsbergin kartano - Luoma - Masalantie - Mankki - Mankintie - Finnsinm\xc3\xa4ki - Finnsintie - Mankinjoen silta - Espoon kartano - Gumb\xc3\xb6lenjoen silta - Kuninkaankartanontie - Erik Bassen tie - Galgbacken (hirsipuum\xc3\xa4ki) - Hansatie \xe2\x80\x93 iso maantie - Pit\xc3\xa4j\xc3\xa4nportti - Kirkon kierto pohjoisen puolelta - Lehtim\xc3\xa4entie - L\xc3\xb6vkulla - Bemb\xc3\xb6len kestikievari - Haara Helsinkiin\n_START_SECTION_\nKuninkaantie p\xc3\xa4\xc3\xa4kaupunkiseudulla\n_START_PARAGRAPH_\nKeskiaikainen Kuninkaantie on vanhempi kuin Helsinki eik\xc3\xa4 alkuper\xc3\xa4inen tielinjaus kulje Helsingin kautta. P\xc3\xa4\xc3\xa4kaupunkiseudulla se kulki pitk\xc3\xa4n matkan jokseenkin l\xc3\xa4hell\xc3\xa4 nykyist\xc3\xa4 Keh\xc3\xa4 III:ta, Kirkkonummen Jorvaksesta Vantaan Hakkilaan saakka. Helsingist\xc3\xa4 l\xc3\xa4nteen johtavan L\xc3\xa4nsiv\xc3\xa4yl\xc3\xa4n edelt\xc3\xa4j\xc3\xa4, 1930-luvulla rakennettu Jorvaksentie, p\xc3\xa4\xc3\xa4ttyikin alkujaan l\xc3\xa4nness\xc3\xa4 juuri Jorvakseen, jossa se liittyi vanhaan p\xc3\xa4\xc3\xa4tiehen._NEWLINE_Jorvaksesta vanha Kuninkaantie jatkui koilliseen, Espoon kartanon ohi sek\xc3\xa4 Kauklahden ja Espoon kirkonkyl\xc3\xa4n kautta Bemb\xc3\xb6leen, joka on vanha teiden risteyspaikka. T\xc3\xa4ll\xc3\xa4 v\xc3\xa4lill\xc3\xa4 tien eri osuuksilla on nykyisin nimet Mankintie, Finnsinm\xc3\xa4ki, Finnsintie, Kuninkaankartanontie, Erik Bassen tie, Hansatie, Iso Maantie, Pit\xc3\xa4j\xc3\xa4nportti, Pappilantie, Kirkonm\xc3\xa4entie, Lehtim\xc3\xa4entie, Espoontie ja Yl\xc3\xa4-Lommilantie. Tien varrella sijaitsevat muun muassa Espoon kartano ja Espoon tuomiokirkko._NEWLINE_Jo Helsingin perustamisen j\xc3\xa4lkeen vanhan Kuninkaantien osuus Bemb\xc3\xb6lest\xc3\xa4 Hakkilaan j\xc3\xa4i sivutieksi. Parin kilometrin osuus Bemb\xc3\xb6lest\xc3\xa4 Tr\xc3\xa4sk\xc3\xa4ndan kartanolle on nykyisin virallisestikin nimelt\xc3\xa4\xc3\xa4n Kuninkaantie. Kartanon puistossa vanhan tien kohdalla on nykyisin vain kapea puistok\xc3\xa4yt\xc3\xa4v\xc3\xa4. J\xc3\xa4rvenper\xc3\xa4st\xc3\xa4 vanha tie jatkui Pitk\xc3\xa4j\xc3\xa4rven kaakkoisrantaa pitkin, nykyist\xc3\xa4 Kolkekankaantiet\xc3\xa4, Pitk\xc3\xa4j\xc3\xa4rventiet\xc3\xa4, Pitk\xc3\xa4j\xc3\xa4rvenrantaa ja Jupperintiet\xc3\xa4 pitkin Vantaan rajalle. Vantaan puolella Ainontie ja l\xc3\xa4nsiosa Martinkyl\xc3\xa4ntiet\xc3\xa4 noudattavat vanhaa Kuninkaantien linjausta (mm. Linnaisten kartano ja H\xc3\xa4meenkyl\xc3\xa4n kartano). Martinlaakson tienoilla se on nykyisin osittain kokonaan poissa k\xc3\xa4yt\xc3\xb6st\xc3\xa4 ja j\xc3\xa4\xc3\xa4nyt tonttien alle. Vantaanjoen Vantaankosken sillan seudulla ja sen it\xc3\xa4puolella tie on nykyisinkin k\xc3\xa4yt\xc3\xb6ss\xc3\xa4, ja joen vartta pitkin kulkeva noin kahden kilometrin pituinen, Voutilan kyl\xc3\xa4n kautta kulkeva osa on nimelt\xc3\xa4\xc3\xa4nkin Kuninkaantie. Vanha tielinjaus jatkui nykyist\xc3\xa4 Yl\xc3\xa4st\xc3\xb6ntiet\xc3\xa4 pitkin Helsingin pit\xc3\xa4j\xc3\xa4n kirkonkyl\xc3\xa4\xc3\xa4n (mm. Backaksen kartano, Pyh\xc3\xa4n Laurin kirkko) ja sielt\xc3\xa4 edelleen Tikkurilan kautta nykyist\xc3\xa4 Kuriiritiet\xc3\xa4 ja Tikkurilantiet\xc3\xa4 pitkin Hakkilaan. Hakkilassa siihen yhtyi toinen vanha Helsinkiin johtava tie, nykyist\xc3\xa4 Lahdenv\xc3\xa4yl\xc3\xa4\xc3\xa4 my\xc3\xb6t\xc3\xa4ilev\xc3\xa4 Vanha Porvoontie. T\xc3\xa4st\xc3\xa4 liittym\xc3\xa4kohdasta Kuninkaantie jatkui edelleen, nykyisin yh\xc3\xa4 suurelta osin Vanhan Porvoontien nimisen\xc3\xa4, Kuninkaanm\xc3\xa4en ja Sipoon kirkonkyl\xc3\xa4n kautta Porvooseen._NEWLINE_Kun Helsinki perustettiin, rakennettiin Kuninkaantielt\xc3\xa4 kaksi kaupunkiin johtanutta haaratiet\xc3\xa4. T\xc3\xa4ll\xc3\xb6in Bemb\xc3\xb6len ja Hakkilan v\xc3\xa4linen osuus vanhaa Kuninkaantiet\xc3\xa4 j\xc3\xa4i kaupungin ohittavaksi sivutieksi. Kaksi kertaa t\xc3\xa4m\xc3\xa4 tieosuus yritettiin sulkeakin yleiselt\xc3\xa4 liikenteelt\xc3\xa4, siin\xc3\xa4 kuitenkaan t\xc3\xa4ysin onnistumatta. Ensimm\xc3\xa4isen kerran n\xc3\xa4in tehtiin Helsingin porvarien toivomuksesta 1680-luvulla, koska he katsoivat kauppansa k\xc3\xa4rsiv\xc3\xa4n, jos maitse matkustavat kiert\xc3\xa4v\xc3\xa4t kaupungin. Toisen kerran n\xc3\xa4in tehtiin Kustaa III:n aikana vuonna 1772. Kummallakin kerralla tie kuitenkin m\xc3\xa4\xc3\xa4r\xc3\xa4ttiin edelleen kunnossapidett\xc3\xa4v\xc3\xa4ksi, sill\xc3\xa4 sotilaat k\xc3\xa4yttiv\xc3\xa4t sit\xc3\xa4 edelleen.\n_START_SECTION_\nHelsingist\xc3\xa4 it\xc3\xa4\xc3\xa4n\n_START_PARAGRAPH_\nTikkurilantien ja Vanhan Porvoontien risteyksest\xc3\xa4 it\xc3\xa4\xc3\xa4n vanha Kuninkaantie jatkui reitti\xc3\xa4 Vanha Porvoontie - Brudbrinken - Jokivarrentie - Kuninkaantie - Labbaksen talo - B\xc3\xa5skis kestikievari - Sipoon kirkko - Iso kyl\xc3\xa4tie - Nikkil\xc3\xa4ntie - Ollk\xc3\xa4rrintie - Savij\xc3\xa4rven kartanon puistokujan risteys - Vanha kuninkaantie (1531) - G\xc3\xb6tankivi - Anttilan kyl\xc3\xa4 - Veckkosken kyl\xc3\xa4 - Boen kartano (H\xc3\xb6gvalla) - Dr\xc3\xa4gsbyn kartano - N\xc3\xa4sen kartano - L\xc3\xa4ntinen mannerheiminv\xc3\xa4yl\xc3\xa4 - Porvoon joki - Kirkon etel\xc3\xa4puolelta Kulmakuja suljettiin 1672 - 1777 alkaen Vanhaa\xc2\xa0kuninkaantiet\xc3\xa4 Pappilantullin kautta kirkon pohjoispuolelta - Galgbackantie - Skarpensintie - Loviisantie - Vadetintie (kahlaamo) - Ilolanjoki - Postim\xc3\xa4ki - Vanha Viipurintie - Kristineborgintie - Byahemintie - Bergby - Vanha Viipurintie (Koskenkyl\xc3\xa4) - Ruukki - Ruukintie - tie h\xc3\xa4vinnyt - Agricolantie - Pernajantie - Pernajan kirkko - Baijarsin kestikievari - Pellaksentie - Sarvilahti - Krouvintie - Degerby (1752 Loviisa) - Porvoonkatu - It\xc3\xa4inen tullikatu - Kuhlefeltinkatu - Rosen ja Ungern bastionit - Vanha Viipurintie - Tesjoki - Viipurintie - Skogbyntie - Holmg\xc3\xa5rdintie - Vanha Wiipurintie - Myllykyl\xc3\xa4n kestikievari - Ahvenkoski - Germund\xc3\xb6n saari - Pyht\xc3\xa4\xc3\xa4nkuja - Pyht\xc3\xa4\xc3\xa4ntien silta - Pyht\xc3\xa4\xc3\xa4n kirkko - L\xc3\xa4nsikyl\xc3\xa4ntie - L\xc3\xa4nsikyl\xc3\xa4 - Kuppis (Siltakyl\xc3\xa4) - Sutelantie - Kyminkartano - Korkeakoski - Neuvoton - Helsingintien pohjoispuolella mutkitteleva mets\xc3\xa4tie - Summan kartano - Summantie - Vanha Viipurintie - Salmenvirrantie - Salmenkyl\xc3\xa4n nimismiestalo - Mannerheimintie - Hamina - Museotie (3513) - Vilniemen kartano - Rakila -pistoolikivet - M\xc3\xa4ntlahti - Syd\xc3\xa4nkyl\xc3\xa4 - Klamila - Ravijoki - Pyterlahti - Virojoki - E18 - S\xc3\xa4kkij\xc3\xa4rvi (Kondratjevo) - Vilajoki nimismiestalo - Tervajoki (Seleznevo) - Monreposin kartano - Viipurin linna .'